**รัฐมนตรีว่าการกระทรวงสุขภาพและบริการมนุษย์สหรัฐ** (อังกฤษ: United States Secretary of Health and Human Services) เป็นผู้บังคับบัญชาและหัวหน้ากระทรวงสุขภาพและบริการมนุษย์สหรัฐ รับผิดชอบเกี่ยวกับกิจการสาธารณสุขของประเทศ เป็นส่วนหนึ่งของคณะรัฐมนตรีสหรัฐ และสืบต่อจากตำแหน่งรัฐมนตรีว่าการกระทรวงสุขภาพ การศึกษา และสวัสดิการสหรัฐ

ใน ค.ศ. 1980 กระทรวงสุขภาพ การศึกษา และสวัสดิการสหรัฐ ได้เปลี่ยนชื่อหน่วยงานและถ่ายโอนภารกิจด้านการศึกษาและสำนักงานบริการฟื้นฟูสมรรถภาพ ไปยัง กระทรวงศึกษาธิการสหรัฐ ซึ่ง **แพทริเซีย โรเบิร์ต** ดำรงตำแหน่งรัฐมนตรีทั้งก่อนและหลังปฏิรูปโครงสร้างและเปลี่ยนชื่อกระทรวง

การเสนอชื่อรัฐมนตรีตำแหน่งนี้จะใช้กรรมาธิการสาธารณสุข การศึกษา แรงงาน และค่าจ้าง และกรรมาธิการการเงิน ซึ่งมีเขตอำนาจด้าน Medicare และ Medicaid เป็นผู้ตรวจสอบ ก่อนจะมีการพิจารณาและเห็นชอบจากวุฒิสภาสหรัฐ

ภายใต้รัฐบัญญัติคุ้มครองผู้ป่วยและการบริบาลที่เสียได้ (โอบามาแคร์) อำนาจและบทบาทของรัฐมนตรีได้เพิ่มมากขึ้น

ประธานาธิบดีดอนัลด์ ทรัมป์ ได้เสนอชื่อสมาชิกสภาผู้แทนราษฎร ทอม ไพรซ์ ให้ดำรงตำแหน่งรัฐมนตรีว่าการกระทรวงสุขภาพและบริการมนุษย์สหรัฐคนที่ 23 ไพรซ์ได้รับการลงมติจากวุฒิสภาสหรัฐให้เข้ารับตำแหน่งเมื่อวันที่ 10 กุมภาพันธ์ ค.ศ. 2017 และได้ลาออกไปในวันที่ 29 กันยายน ค.ศ. 2017 จากนั้นทรัมป์ได้เสนอชื่อ ดอน เจ. ไวรต์ รองผู้ช่วยรัฐมนตรีงานสาธารณสุขและผู้อำนวยการฝ่ายสนับสนุนการควบคุมและป้องกันโรค ให้เข้ารักษาการรัฐมนตรี จนกระทั่งรัฐมนตรีช่วยฯ อีริค ฮาร์แก้น ได้สาบานตนต่อเมื่อวันที่ 10 ตุลาคม ค.ศ. 2017 ถัดมาในวันที่ 13 พฤศจิกายน ค.ศ. 2017 ทรัมป์ได้เสนอชื่ออดีตผู้บริหารบริษัทยา **อะเล็กซ์ อาซาร์** เพื่อมาดำรงตำแหน่งรัฐมนตรีตัวจริง อาซาร์เข้ารับการไต่สวนเพื่อเข้ารับตำแหน่งจากกรรมาธิการการเงินวุฒิสภาสหรัฐ ในวันที่ 9 มกราคม ค.ศ. 2018 และได้รับมติเห็นชอบให้เข้าดำรงตำแหน่งจากวุฒิสภาสหรัฐด้วยคะแนนเสียง 55 ต่อ 43 ในวันที่ 24 มกราคม ค.ศ. 2018 อีก 5 วันถัดมาจึงเข้าพิธีสาบานตน

อำนาจหน้าที่
------------

ธงประจำตำแหน่งรัฐมนตรีว่าการกระทรวงสุขภาพ การศึกษา และสวัสดิภาพ ซึ่งเป็นตำแหน่งก่อนหน้า รัฐมนตรีว่าการกระทรวงสุขภาพและบริการมนุษย์สหรัฐ
อำนาจหน้าที่ของรัฐมนตรี ซึ่งหมุนเวียนเปลี่ยนไปตามเงื่อนไขและสภาวการณ์ในสหรัฐ มีหน้าที่รวมถึงการให้คำปรึกษาแก่ประธานาธิบดีสหรัฐอเมริกา เกี่ยวกับเรื่องสวัสดิการมนุษย์ การสาธารณสุขและโครงการด้านความมั่นคงของรายได้ **รัฐมนตรีว่าการกระทรวงสุขภาพและบริการมนุษย์สหรัฐ** มุ่งมั่นที่จะบริหารงานกระทรวงสุขภาพและบริการมนุษย์สหรัฐ เพื่อดำเนินโครงการที่ได้รับการอนุมัติและทำให้ประชาชนตระหนักถึงวัตถุประสงค์ของกระทรวง

กระทรวงสาธารณสุข ศึกษาธิการ และสวัสดิการสหรัฐ (HEW) ได้รับการจัดระเบียบใหม่ให้แยกเป็น กระทรวงศึกษาธิการ และกระทรวงสาธารณสุขและบริการประชาชน (DHHS)

กระทรวงสุขภาพและบริการมนุษย์สหรัฐดูแลหน่วยงานทั้ง 11 หน่วยงาน ได้แก่ สำนักงานคณะกรรมการอาหารและยา (FDA) ศูนย์ควบคุมโรค (CDC) สถาบันสุขภาพแห่งชาติ (NIH) สำนักงานบริหารเด็กและครอบครัว (ACF) และศูนย์บริการสงเคราะห์ผู้ยากไร้และทางการแพทย์ (CMS)

อ้างอิง
-------

1. ↑  "3 U.S. Code § 19 - Vacancy in offices of both President and Vice President; officers eligible to act". *LII / Legal Information Institute*. สืบค้นเมื่อ November 10, 2017.
2. ↑  Holbrook, M. Cay (February 6, 2017). *Foundations of Education: History and theory of teaching children and youths with visual impairments* (ภาษาอังกฤษ). American Foundation for the Blind. ISBN 9780891283409.
3. ↑  "Patricia R. Harris (1977–1979)—Miller Center". *millercenter.org* (ภาษาอังกฤษ). คลังข้อมูลเก่าเก็บจากแหล่งเดิมเมื่อ 2017-02-07. สืบค้นเมื่อ February 6, 2017.
4. ↑  "Jurisdiction | The United States Senate Committee on Finance". *www.finance.senate.gov* (ภาษาอังกฤษ). สืบค้นเมื่อ February 6, 2017.
5. ↑  "Ropes & Gray LLP: Alerts". *www.ropesgray.com*. คลังข้อมูลเก่าเก็บจากแหล่งเดิมเมื่อ 2012-05-09. สืบค้นเมื่อ November 10, 2017.
6. ↑  Leavitt, Michael O. (February 18, 2011). "Health reform's central flaw: Too much power in one office". *The Washington Post*.
7. ↑  Baker, Peter; Thrush, Glenn; Haberman, Maggie (September 29, 2017). "Health Secretary Tom Price Resigns After Drawing Ire for Chartered Flights". *The New York Times*. New York. สืบค้นเมื่อ September 30, 2017.
8. ↑  Goldstein, Amy; Eilperin, Juliet (January 9, 2018). "Senate Finance Committee evaluates Alex Azar to be the next HHS secretary". *The Washington Post*. Washington, D.C. สืบค้นเมื่อ January 28, 2018.
9. ↑  Pear, Robert (January 24, 2018). "Senate Confirms Trump Nominee Alex Azar as Health Secretary". *The New York Times*. New York. สืบค้นเมื่อ January 28, 2018.
10. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2018-01-29. สืบค้นเมื่อ 2018-06-01.
11. ↑  "The President's Cabinet". Ben's Guide. February 1, 2007. สืบค้นเมื่อ November 15, 2007.
12. ↑  "HHS Agencies & Offices | HHS.gov". คลังข้อมูลเก่าเก็บจากแหล่งเดิมเมื่อ 2015-04-23. สืบค้นเมื่อ November 10, 2017.

| * ด
* ค
* ก
 รัฐมนตรีว่าการกระทรวงของรัฐบาลกลางแห่งสหรัฐ |
| --- |
| ปัจจุบัน | 
* เกษตร
* พาณิชย์
* กลาโหม
* ศึกษาธิการ
* พลังงาน
* สุขภาพและบริการมนุษย์สหรัฐ
* ความมั่นคงแห่งมาตุภูมิ
* การเคหะและพัฒนาเมือง
* มหาดไทย
* ยุติธรรม
* แรงงาน
* การต่างประเทศ
* คมนาคม
* การคลัง
* การทหารผ่านศึก

 |
| อดีต | 
* พาณิชย์และแรงงาน
* สาธารณสุข ศึกษาธิการและสวัสดิการ
* ทหารเรือ
* ไปรษณีย์
* ทหารบก

 |